Az ELFT Fejér megyei csoportja,
a Terkán Lajos Bemutató Csillagvizsgáló, valamint
a TIT Fejér Megyei Egyesületének Csillagászati és Űrkutatási Szakosztálya nevében

tisztelettel meghívjuk következő rendezvényünkre:

**„Bepillanthatunk a földkéreg mélységeibe”**(Eötvös Loránd gravitációs mérései)

Eötvös Loránd életútjának igen rövid ismertetése után felsoroljuk legfontosabb tudományos eredményeit.

Részletesen foglalkozunk gravitációs méréseivel. Tárgyaljuk a tömegvonzás kimutatására szolgáló egyetemi demonstrációs és laboratóriumi mérőeszközeinek működését. Szólunk a „görbületi variometer” felhasználásáról: a Gellérthegy hatása, a gravitációs állandó mérése.

Bemutatjuk a „horizontális variometert”, a tulajdonképpeni Eötvös-ingát, amellyel már  a nehézségi erőtér legnagyobb vízszintes irányú változásának iránya és nagysága is meghatározható, és ennek alapján alkalmas arra, hogy feltérképezze a Föld belső szerkezetét. Eötvös ezzel az ingával érte el legjelentősebb tudományos eredményét: a súlyos és a tehetetlen tömeg arányosságának igen nagy pontosságú kimutatását. Ez az eredmény szolgáltatja Einstein általános relativitás elméletének kísérleti  igazolását.

Az Eötvös-inga segítségével végzett olajkutatások ismertetésével és a mai modern talajvizsgálati módszerek felsorolásával zárunk. Az előadást képzőművészeti alkotások bemutatásával színesítjük. A hallgatóságnak feltett kérdésekre helyesen válaszolók megkapják a Tiszteletadás Eötvös Loránd Ság hegyi gravitációs méréseinek c. könyvecskét (Kovács László, 2023.)

Előadó: Prof. Dr. Kovács László főiskolai tanár - ELTE SEK Szombathely

A rendezvény időpontja és helyszíne: 2024. március 26. kedd, 18:00 óra
Óbudai Egyetem (8000 Székesfehérvár, Budai út 45. K/fsz. 28.)

Az előadás az Interneten is nyomon követhető az alábbi címeken:
    [http://www.galileowebcast.hu](http://www.galileowebcast.hu/)
    <https://www.facebook.com/galileowebcast>

Az élő közvetítés ideje alatt kérdéseket a közvetítés facebook csatornáján lehet feltenni.